**วันอาทิตย์ที่ 12 พฤษภาคม 2024**

**“เอาชนะทุกอุปสรรค ด้วยกำลังขององค์พระผู้เป็นเจ้า”**

ในขณะที่เรามีชีวิตอยู่ในโลกที่เต็มไปด้วยความเสื่อมโทรมที่เกิดจากความบาป ทำให้ในบางด้านหรือในบางวันของชีวิตเรา เราเจอกับอุปสรรคต่างๆที่เข้ามาขัดขวาง การดำเนินชีวิตที่จะประสบความสำเร็จในทางของพระเจ้า ไม่ว่าจะเป็นตัวเก่าของเรา หรือความจำกัดในความสามารถของตัวเราในบางด้าน ในบางมุมที่เราอ่อนแอ อ่อนกำลัง หรือเป็นอุปสรรคที่เกิดขึ้นจากความคิดหรือการกระทำของคนอื่น ทั้งหมดนั้นเราไม่สามารถเอาชนะได้ด้วยกำลังของเราเอง แต่ต้องได้รับกำลังขององค์พระผู้เป็นเจ้าที่ จะทำให้เราเอาชนะได้ทุกอุปสรรค และประสบความสำเร็จในทุกด้านของชีวิตได้

**อิสยาห์ 40:29-31**

1. พระองค์ประทานกำลังแก่ผู้อ่อนล้า และทรงเพิ่มพละกำลังแก่ผู้อ่อนแอ
	1. ท่านต้องถ่อมใจ และตระหนักว่าท่านอ่อนแอ ต้องการกำลังจากองค์พระผู้เป็นเจ้า เพื่อที่จะเอาชนะทุกอุปสรรค - - ยก 4:10, 2 คร 12:9, อฟ 6:12
2. กำลัง ขององค์พระผู้เป็นเจ้า คือ ฤทธิ์อำนาจ พละกำลัง ความสามารถ และความเข้มแข็งของพระองค์ จะทำให้เราสามารถเอาชนะได้ทุกอุปสรรค - อสย 40:29-31
	1. เราจะได้รับกำลังขององค์พระผู้เป็นเจ้า คือ ฤทธิ์อำนาจ (ความสามารถ) และพละกำลังของพระเจ้า - อสย 40:29
	2. เราจะได้รับการ “ฟื้นกำลัง” (ความเข้มแข็ง) ขึ้นใหม่ (1971 : เสริมเรี่ยวแรง, 2011: ได้รับกำลังใหม่, ง่าย : มีกำลังใหม่ ) เป็นกำลังที่มาจากองค์พระผู้เป็นเจ้า ที่จะทำให้วิญญาณเข้มแข็ง ฟื้นฟูสภาพจิตใจ และเพิ่มพละกำลังในร่างกาย - อสย 40:31
		1. พวกเขาจะกางปีกทะยานขึ้นเหมือนนกอินทรี - สดด 103:5
		2. “วิ่งไปโดยไม่รู้จักเหน็ดเหนื่อย”: คุณสามารถไปถึงที่หมาย เป้าหมาย ไปถึงความสำเร็จ ด้วยระยะเวลาที่น้อยลง และเหนื่อยน้อยกว่า
		3. “เดินไปโดยไม่อ่อนระโหยโรยแรง” เราจะเดินไปในเส้นทางที่พระเจ้ามีไว้ให้กับเราโดยไม่มีวันที่ล้มเลิก และประสบความสำเร็จ - ฮบ12:1-2, ฟป 4:13
3. การรอคอยพระผู้เป็นเจ้า จะทำให้เราได้รับกำลังจากองค์พระผู้เป็นเจ้า และสามารถเอาชนะทุกอุปสรรคได้ - อสย 40:31
	1. การรอคอยองค์พระผู้เป็นเจ้า คือ การรอคอยที่จะเห็นองค์พระผู้เป็นเจ้ากระทำการ ก่อนที่เราจะพลาดทำสิ่งต่างๆ ด้วยกำลังของเราเอง และพบกับผลลัพท์ที่แย่
	2. ให้รอคอยองค์พระผู้เป็นเจ้าด้วยความหวัง และการมีความหวังในพระองค์ คือการมีความหวังในพระวจนะของพระองค์ นั่นคือ การคาดหวังที่จะเห็นพระเจ้า ทรงทำตามที่พระวจนะของพระองค์ได้กล่าวไว้ - อสย 40:27-28, สดด 130:5
	3. การรอคอยองค์พระผู้เป็นเจ้า คือ การลงมือทำส่วนของเรา ตามถ้อยคำขององค์พระผู้เป็นเจ้า และเฝ้าดูพระองค์ทรงทำตามถ้อยคำของพระองค์ - อสย 26:8, ยน 14:21, 23, ยรม 1:12, ยน 5:6-9, 1 ปต 2:24

**สรุป:** เราสามารถเอาชนะทุกอุปสรรคในชีวิตของเราได้ด้วย การรอคอยองค์พระผู้เป็นเจ้าด้วยความหวัง เริ่มจากการถ่อมใจ เข้าไปหาพระเจ้าเพื่อรับ ฤทธิ์อำนาจ พละกำลัง ความสามารถ ความเข้มแข็ง ผ่านทางการที่เราเข้าไปในพระวจนะ และลงมือทำตามในส่วนของเราตามที่พระวจนะได้ตรัสไว้ด้วยกำลังที่เราได้รับจากองค์พระผู้เป็นเจ้า และเริ่มมีประสบการณ์กับการทำส่วนของพระองค์อย่างอัศจรรย์ในชีวิตเราอย่างที่พระองค์ได้ตรัสไว้ ที่จะทำให้เราสามารถเอาชนะทุกอุปสรรคได้

**คำถามอภิปราย:**

1. พระองค์ประทานกำลังให้กับผู้ที่มีท่าทีแบบใด?
2. กำลังขององค์พระผู้เป็นเจ้าที่ท่านจะได้รับเพื่อเอาชนะทุกอุปสรรคได้นั้น ประกอบไปด้วยอะไรบ้าง?
3. การรอคอยองค์พระเจ้าเพื่อรับกำลังจากพระองค์ ตามพระคัมภีร์นั้น มีความหมายอย่างไร ท่านต้องทำอย่างไร เพื่อที่ท่านจะเอาชนะทุกอุปสรรคได้ในชีวิต?